**Ministru kabineta rīkojuma projekta “Par civilā eksperta dalību Eiropas Savienības Padomdevēja misijā civilā drošības sektora reformām Ukrainā”
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Starptautiskās palīdzības likuma 12. panta pirmā daļa nosaka, ka civilie eksperti piedalās starptautiskajās misijās un operācijās pēc to starptautisko organizāciju, savienību vai kopienu rezolūcijas, rekomendācijas vai lūguma, ar kurām Latvijas Republikai ir noslēgti starptautiskie līgumi, kā arī pēc Eiropas Savienības (turpmāk – ES) vai Ziemeļatlantijas līguma organizācijas (NATO) dalībvalsts aicinājuma. Savukārt minētā panta otrā daļa nosaka, ka lēmumu par civilā eksperta piedalīšanos starptautiskajā misijā pieņem Ministru kabinets.Ministru kabineta 2020. gada 22. septembra noteikumu Nr. 598 „Kārtība, kādā civilo ekspertu nosūta dalībai starptautiskajā misijā vai operācijā” (turpmāk – Noteikumi Nr. 598) 6. punkts, kas nosaka, ka Ārlietu ministrija sagatavo un noteiktā kārtībā iesniedz Ministru kabinetā rīkojuma projektu par civilā eksperta dalību starptautiskajā misijā. Eiropas Ārējās darbības dienesta (turpmāk – EĀDD) 2020. gada 18. decembra vēstule Nr. eeas.cpcc.3/CE/mz(2020)8605813 par civilās ekspertes Daces Meilijas kandidatūras apstiprināšanu jaunā amatā Eiropas Savienības Padomdevēja misijā civilā drošības sektora reformām Ukrainā (turpmāk – starptautiskā misijā) uz 12 mēnešiem. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Lai sniegtu atbalstu Ukrainai civilā drošības sektora reformu jomā, 2014. gada 22. jūlijā ES Ārlietu padome nolēma izveidot starptautisko misiju. Tā uzsāka darbu 2014. gada 1. decem­­­­­­­­­­­brī. Saskaņā ar ES Padomes 2019. gada 13. maija lēmumu, starptautiskās misijas mandāts ir atkārtoti pagarināts līdz 2021. gada 31. maijam.Ministru kabineta 2020. gada 18. februāra sēdē tika pieņemts zināšanai Informatīvais ziņojums ”Par Latvijas civilo ekspertu dalību starptautiskajās misijās un operācijās 2020. - 2022. gadā” (Prot. Nr. 7 41. §), kas paredz līdz 17 civilo ekspertu nosūtīšanu darbam ES Kopējās drošības un aizsardzības politikas misijās un nosaka, ka pēc informācijas saņemšanas no EĀDD par konkrētu ekspertu apstiprināšanu ekspertu nosūtošā ministrija iesniedz Ministru kabinetā rīkojuma projektu par civilā eksperta nosūtīšanu misijā vai operācijā, paredzot iespēju ar civilo ekspertu darbības nodrošināšanu saistītās izmaksas segt no valsts budžeta programmas "Līdzekļi neparedzētiem gadījumiem".Starptautiskā misija sniedz stratēģiskos padomus Ukrainas varas iestādēm gan centrālā, gan reģionālā līmenī civilā drošības sektora reformu stratēģiju izstrādāšanā un ar to saistīto reformu īstenošanā. Tāpat starptautiskā misija sniedz padomus Ukrainas drošības dienestu reorganizācijai un restrukturizācijai, īpaši koncentrējoties uz Iekšlietu ministrijas struktūrvienībām, kā arī atbalsta Ukrainas civilo drošības iestāžu modernizāciju un visaptverošas pretkorupcijas stratēģijas izstrādi. Starptautiskajā misijā kopumā plānoti 191 starptautiskie eksperti. Šobrīd misijā strādā 174 eksperti no 24 ES dalībvalstīm un divām partnervalstīm. Starptautiskajā misijā pašlaik piedalās astoņi nosūtītie civilie eksperti no Latvijas.EĀDD 2020. gada 18. decembrī informēja Latviju par civilās ekspertes Daces Meilijas kandidatūras apstiprināšanu darbam starptautiskajā misijā uz vienu gadu vecākās plānošanas un izvērtēšanas speciālistes amatā. D.Meilija šobrīd starptautiskajā misijā pilda plānošanas un izvērtēšanas speciālistes amata pienākumus.D. Meilija atbilst Noteikumu Nr. 598 4. punktā noteiktajām prasībām un ir piekritusi dalībai starptautiskajā misijā jaunajā amatā no 2021. gada 1. februāra līdz 2022. gada 31. janvārim. Atbilstoši Ministru kabineta Noteikumu Nr. 598 17. un 18. punktam, rīkojuma projekts nosaka civilajai ekspertei D.Meilijai atalgojumu (minimālās mēneša darba algas apmērā) – 2021. gadā 5 500 *euro* un 2022. gadā 500 *euro*, un piemaksu par dalību starptautiskajā misijā (operacionālajam amata līmenim) – 2021. gadā 29 765 *euro* un 2022. gadā 2 706 *euro*. Ārlietu ministrija veiks valsts sociālās apdrošināšanas iemaksas – 2021. gadā 8 320 *euro* un 2022. gadā 757 *euro* apmērā.Ārlietu ministrija atbilstoši Noteikumu Nr. 598 19. punktam segs šādus faktiskos izdevumus saistībā ar civilās ekspertes nosūtīšanu starptautiskajā misijā, nepārsniedzot rīkojumā norādītās summas:1) dzīvības un veselības apdrošināšana, atgriežoties no dienesta vietas – 5 *euro* 2022. gadā (dzīvības un veselības apdrošināšanu pārējā misijas laikā segs starptautiskā misija);2) ceļa izdevumi – 750 *euro* (500 *euro* atvaļinājuma braucienam 2021. gadā un 250 *euro* pārcelšanās no dienesta vietas 2022. gadā);3) izdevumi par bagāžas transportēšanu – 100 *euro* (pārceļoties no dienesta vietas 2022. gadā);4) dzīvojamās telpas īres un komunālo pakalpojumu izmaksas (operacionālajam amata līmenim) – 15 793,88 *euro* kalendārajā gadā (2021. gadā 14 478 *euro* un 2022. gadā 1 317 *euro*).Saskaņā ar starptautiskās misijas finansēšanas noteikumiem šo izdevumu segšana ir Latvijas Republikas pienākums un starptautiskā misija šos izdevumus neapmaksā. |
| 3. | Projekta izstrādē iesaistītās institūcijas un publiskas personas kapitālsabiedrības | Ārlietu ministrija |
| 4. | Cita informācija | Ņemot vērā to, ka civilā eksperte jau pilda pienākumus starptautiskajā misijā un jauno pienākumu izpilde ir jāuzsāk no 2021. gada 1. februāra, ir nepieciešams nodrošināt, lai rīkojuma projekts tiktu pieņemts ne vēlāk kā 2021. gada 26. janvārī. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekts attiecas uz konkrēto civilo ekspertu – Daci Meiliju. |
| 2. | Tiesiskā regulējuma ietekme uz tautsaimniecību un administratīvo slogu | Nav attiecināms. |
| 3. | Administratīvo izmaksu monetārs novērtējums | Nav attiecināms. |
| 4. | Atbilstības izmaksu monetārs novērtējums | Nav attiecināms. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021 | Turpmākie trīs gadi (*euro*) |
| 2022 | 2023 | 2024 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  10 409 |  0 |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  10 409 |  0 |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi |  10 409 | 48 154 |  0 | 5 635 |  0 |  0 |  0 |
| 2.1. valsts pamatbudžets |  10 409 | 48 154 |  0 | 5 635 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 | 0  |  0 |  0 |
| 3. Finansiālā ietekme |  0 | -48 154 |  0 | -5 635 |  0 |  0 |  0 |
| 3.1. valsts pamatbudžets |  0 | -48 154 |  0 | -5 635 |  0 |  0 |  0 |
| 3.2. speciālais budžets |  0 |  0 |  0 | 0  |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  - |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 48 154 | X | 5 635 | X |  0 |  0 |
| 5. Precizēta finansiālā ietekme | X | 0 | X | 0 | X |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Kopējais nepieciešamais finansējums civilās ekspertes darbības nodrošināšanai jaunajā amatā no 2021. gada 1. februāra līdz 2021. gada 31. decembrim ir 58 563 *euro*.Ņemot vērā, ka civilās ekspertes dalības laiks jaunajā amatā starptautiskajā misijā tiek noteikts līdz 2022. gada 31. janvārim, bet 2020. gada 18. jūnija MK rīkojuma Nr. 329 „Par civilo ekspertu dalības laika pagarināšanu Eiropas Savienības Padomdevēja misijā civilā drošības sektora reformām Ukrainā” 3.3. un 4.2. apakšpunkts jau paredz ekspertei finansējuma piešķiršanu dalībai starptautiskajā misijā līdz 2021. gada 6. oktobrim, daļu finansējuma 10 409 *euro* apmērā jaunajam periodam ir paredzēts segt no Ārlietu ministrijas šī gada budžetā civilajai ekspertei piešķirtā finansējuma, savukārt finansējuma daļa 48 154 *euro* apmērā ir nepieciešama papildus. Detalizēts aprēķins – pielikumā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar.  |
| 8. Cita informācija | 2021.gadā papildu nepieciešamais finansējums 48 154 *euro* apmērā tiks pārdalīts no valsts budžeta programmas 02.00.00 “Līdzekļi neparedzētiem gadījumiem”.Savukārt 2022. gadam nepieciešamais finansējums 5 635 *euro* apmērā tiks ieplānots Ārlietu ministrijas apakšprogrammā 01.04.00 „Diplomātiskās misijas ārvalstīs”, precizējot ministrijas budžeta bāzes izdevumus 2022.-2024. gadam.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedriskā apspriešana projekta izstrādē nav veikta, jo projekts neskar sabiedrības tiesības un tiesiskās intereses, būtiski nemaina esošo regulējumu un neparedz ieviest jaunas politiskās iniciatīvas.  |
| 2. | Sabiedrības līdzdalība projekta izstrādē | Projekts šo jomu neskar.  |
| 3. | Sabiedrības līdzdalības rezultāti  | Projekts šo jomu neskar.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ārlietu ministrija, Finanšu ministrija, Aizsardzības ministrija  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekta izpilde nav saistīta ar jaunu institūciju izveidi, esošu institūciju likvidēšanu vai reorganizāciju. |
| 3. | Cita informācija | Nav. |

Ārlietu ministrs E. Rinkēvičs

Pastare 67015920

valda.pastare@mfa.gov.lv